《题清斯堂》
宋代·周锷

万物本空寂，浮生方沼中。
鸥轻时出没，萍散只西东。
槛外风初息，天边月正融。
了无尘可濯，危坐照衰翁。

作者简介：明州鄞县人，字廉彦。周师厚子。神宗元丰二年进士。调桐城县尉，辞不赴，益究治六经诸子百家之说，悉著论其本旨。游颍昌府，访其舅范纯仁，过洛，见文彦博、司马光，皆见器重。后知南雄州，以言边事忤时相，入党籍，退休于家，学者称为鄞江先生。有文集。